Michel Vinaver
Michel Vinaver, f. 1927, russisk-fransk dramatiker. Hans første værker, Les Coréens 1956 og Iphigénie Hotel 1959, skabte opmærksomhed, mens Roger Planchons opsætning af hans Pardessus Bord 1973 blev hans gennembrud. V fastholdt imidlertid helt frem til 1986 en karriere som foretningsmand i den belgiske Gillette-koncern, hvilket har dannet baggrund for en stor del af hans senere dramatik som fx La Demande d’Emploi 1973, Les travaux et les jours 1979 og À la renverse 1980. 1986 blev han lektor på Sorbonnes Études Théâtrales, hvor hans analytiske seminarer lagde grund for hans teaterteorier og blev udgivet som Écritures dramatiques 1993. Ikke mindst i engelsksprogede lande bliver Vs teaterteoretiske værker benyttet. I officielle sammenhænge har V som én af Frankrigs største dramatikere stor betydning for unge dramatikere, ligesom han er aktiv deltager i Festival d’Avignon. Se også Théâtre du Quotidien. 

Bibliografi: Vinaver, M Écrits sur le théâtre 1982. 